РЕПУБЛИКА СРБИЈА

НАРОДНА СКУПШТИНА

Одбор за просторно планирање,
саобраћај, инфраструктуру и

телекомуникације

13 Број 06-2/122-15

19. март 2015. године

Б е о г р а д

З А П И С Н И К

26. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

 ОДРЖАНЕ 18. МАРТА 2015. ГОДИНЕ

 Седница је почела у 9.05 часова.

 Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Зоран Бојанић, , Драган Јовановић, Мујо Муковић, др Владимир Орлић, Зоран Милекић, Милан Ковачевић, Катарина Ракић и Вучета Тошковић.

Седници је присуствовао и Драган Алексић, заменик члана Одбора (заменик Катарине Ракић).

Седници нису присуствовали чланови Одбора: Бранка Бошњак, Јовица Јевтић, Јован Марковић, Саша Мирковића, Сузана Спасојевић, Горан Ћирић и Слободан Хомен, нити њихови заменици.

На предлог председника Одбора, једногласно, усвојен је следећи

**Д н е в н и р е д**

1. Разматрање представки на предлог Радне групе Одбора;
2. Р а з н о.

Пре преласка на разматрање утврђеног дневног реда усвојен је записник 21. седнице Одбора одржане 10. фебруара 2015. године, записник 22. седнице Одбора одржане 12. фебруара 2015. године и записник 23. седнице Одбора одржане 12. фебруара 2015. године.

Прва тачка дневног реда - **Разматрање представки на предлог Радне групе Одбора**

Председник Одбора обавестио је присутне да се Радна група Одбора образована за разматрање представки састала 10. марта 2014. године и размотрила 12 пристиглих поднесака, а затим дао реч известиоцу Радне групе др Владимиру Орлићу.

Народни посланик др Владимир Орлић известио је Одбор о предлозима Радне групе за поступање поводом сваког поднеска:

* Поновљена Иницијатива Предузећа за аудио и видео комуникације ,,AV com" д.о.о. за изузимање кабловске канализације из надлежности Телеком Србија а.д. и стављање у надлежност Владе Републике Србије,број 345-2067/14, биће прослеђена Министарству трговине, туризма и телекомуникација на даље поступање;
* Представка Иванe Петронић Марковић, Радмилa Петронићa и Марка Марковићa о незаконито издатој локацијској дозволи за изградњу објекта у ул. Ђушиној 17, Београд, број 07-4337/14, биће прослеђена Министарству грађевинарства, саобраћаја и инфраструктуре на даље поступање;
* Захтев Дирекције за грађевинско земљиште и изградњу Београда за давање мишљења у вези члана 97. Закона о изменама и допунама Закона о планирању и изградњи број 351-4686/14, биће прослеђен Министарству грађевинарства, саобраћаја и инфраструктуре на даље поступање;
* У вези Молбе Живојина Ожеговића за продужење рока важења Закона о посебним условима за упис права својине на објектима изграђеним без грађевинске дозволе број 351-4103/14, биће упућен допис подносиоцу;
* Представка Предузећа за аудио и видео комуникације ,,АV com“ д.о.о у вези легализације изведених радова на изградњи мреже КДС а у насељу Алибунар и проширењу мреже број 07-51/15, биће прослеђена општини Алибунар на даље поступање;
* Представка Предузећа за аудио и видео комуникације ,,AV com" д.о.о. на монополистичко газдовање Телекома са телекомуникационом канализацијом и предлог да град Панчево преузме газдовање над телекомуникационом кабловском канализацијом број 07-117/15, биће прослеђена Министарству трговине, туризма и телекомуникација на даље поступање;
* У вези поновљене представке Владимира Илића број 07-1612/13, биће упућен допис подносиоцу;
* Поновљена представка Слободана Алексића број 07-4783/13, биће прослеђена Министарству грађевинарства, саобраћаја и инфраструктуре на поновно разматрање;
* У вези представке Милана Урошевића у вези проблема у грађевинарству број 07-359/15, биће упућен допис подносиоцу;
* Иницијатива Стојанке Стефановић за измену члана 137. Закона о државном премеру и катастру број 952-474/15/, биће прослеђена Министарству грађевинарства, саобраћаја и инфраструктуре да је узме у разматрање приликом измена и допуна наведеног Закона;
* Захтев Предузећа за аудио и видео комуникације ,,AV com" д.о.о. у вези доставе информације о наплаћеним и утрошеним средствима прикупљених од издавања у закуп места у кабловској канализацији, као и о трошковима одржавања број 400-472/15, биће прослеђен Министарству трговине, туризма и телекомуникација на даље поступање;
* Представка Жарке Мазић у вези новчане помоћи за санацију кровне конструкције оштећене у поплавама број 07-539/15, биће прослеђенаМинистарству грађевинарства, саобраћаја и инфраструктуре на даље поступање.

 Одбор је једногласно, одлучио да прихвати предлоге Радне групе за поступање поводом сваког поднеска.

 Друга тачка дневног реда – **Р а з н о**

 Под тачком Разно председник Одбора информисао је присутне:

* да је Министарство трговине, туризма и телекомуникација, на основу члана 229. Пословника Народне скупштине Републике Србије, доставило Одбору Извештај о раду за период 26.04.2014. године – 31.12.2014. године (број 02-583/15 од 11.03.2015. године) и да ће се о истом расправљати на некој од наредних седница Одбора;
* да је као председник Одбора добио позив да присуствује трећем састанку Одбора за стабилизацију и придруживање на тему „Европска унија – Србија“. На предлог председника Одбора, одлучено је да састанку присуствује народни посланик Катарина Ракић;
* да је као председник Одбора од Уније послодаваца Србије добио позив да присуствује презентацији на тему „Трошкови пословања предузетника малих и средњих предузећа у Републици Србији“. На предлог председника Одбора, одлучено је да састанку присуствују народни посланици Вучета Тошковић и др Владимир Орлић, чланови Одбора;
* да је Повереник за информације од јавног значаја и заштиту података о личности упутио Одбору примедбе на Предлог закона о жичарама за транспорт лица (број346-554/15 од 09.03.2015. године), који је поднела Влада. Одбор ће од Министарства грађевинарства, саобраћаја и инфраструктуре затражити мишљење поводом ових примедби.

\*

\* \*

 На седници Одбора вођен је тонски запис.

 Седница је закључена у 09.30 часова.

СЕКРЕТАР ОДБОРА ПРЕДСЕНИК ОДБОРА

 Биљана Илић Милутин Мркоњић